Jeg pendler mellom Norge der jeg jobber, og utlandet. Hva gjelder for meg?
Regelverket for arbeidsinnvandring ble innstrammet i slutten av oktober og begynnelsen av november 2020. 

Hvis du reiser til Norge fra et land eller område med karanteneplikt, må du fremvise attest på negativ koronatest ved ankomst til Norge. Testen må være tatt under 72 timer før innreise til Norge. Videre må du ta en koronatest så snart som mulig, og senest 24 timer etter ankomst til Norge.   Testen bør tas på flyplassen eller ved grensepassering. 

Merk at det gjelder enkelte unntak fra krav om testing.

Hvis du arbeider i Norge, kommer fra et EØS-land og har oppfylt ovennevnte attestkrav, så skal du i fritidskarantene de første 10 dagene etter ankomst. Det vil si at du skal testes hver tredje dag og bo på enerom de 10 første dagene.

Hvis du arbeider i Norge, kommer fra et land utenfor EØS og har oppfylt ovennevnte attestkrav, skal du i karantene de første 10 dagene. Det vil si at du heller ikke kan arbeide dersom arbeidet ditt er i kontakt med andre mennesker.